De ce o carte de rugaciuni special pentru aceasta categorie de varsta: 10-13 ani? Din grija si dragoste pentru cei care nu mai sunt mici scolari, ci se apropie de preadolescenta. Pentru ca ei au acum nevoie de mai multa atentie, de mai mult sens, de relatii constient aprofundate. Iar cum adolescenta - cea mai tumultuoasa perioada din viata tanarului - bate usor la usa vietii acestor copii, e minunat ca ei sa se apropie de aceasta etapa cu o pregatire temeinica la nivel psihologic si duhovnicesc. In virtutea acestei pregatiri, tinerii vor traversa cutremurele adolescentei cu mai multa nadejde pentru un viitor bun. Iar daca se va intampla sa fie in pericol, le va fi mai usor sa se redreseze si sa ajunga la un liman linistit. Cartea de rugaciuni „De vorba cu Dumnezeu” este gandita astfel incat sa fie adaptata nevoilor varstei indicate, indemnand la stabilirea unei relatii directe si personale cu Dumnezeu. Rugaciuni de o deosebita frumusete sunt insotite de sfaturi pline de caldura si delicatete. Sugestii inedite pentru un program de rugaciune vin sa ajute la plamadirea unei vieti interioare care deschide copilului perspective nebanuite, atat de potrivite pentru a insoti aspiratiile sale de crestere creativa. La toate acestea se adauga aspectul vizual. Cartea e impodobita cu ilustratii minunat realizate de Cristina-Diana Enache. Sensibilitatea artistica si cromatica deosebit de armonioasa a imaginilor potenteaza valoarea duhovniceasca a cartii de rugaciuni.